Այսօր «Ոտքի՛, Հայաստան» քաղաքացիական շարժումը համախմբման հայտարարություն է ուղղել բոլոր ընդդիմադիրներին։ Ստորև ներկայացնում ենք հայտարարությունը։ «Ոտքի՛, Հայաստան» քաղաքացիական շարժման հայտարարությունը՝ ուղղված ընդդիմադիր ուժերին Էներգետիկ ոլորտում ճչացող չարաշահումների բացահայտումները փողոց դուրս բերեցին հազարավոր մարդկանց։ Բաղրամյան պողոտան շրջափակած երիտասարդության մի մասը թեպետ փորձում էր բողոքի ակցիան պահել առաջ քաշած սոցիալական պահանջների շրջանակում, սակայն այդ օրերին կրկին վեր հառնվեց իշխանափոխության ուրվականը։ Այդ հանգամանքը պատճառ դարձավ, որ Բաղրամյան պողոտայից հետո սկսեց ձևավորվել նոր քաղաքացիական շարժում՝ հանուն մեր երկրում արմատական բարեփոխումների։ Մենք ուզում ենք, որ Հայաստանում․ – իշխանությունը մաքրվի հանցագործներից, – թալանածը վերադարձվի ժողովրդին, – երկրում հաստատվի արդարադատություն, – Հայաստանի Հանրապետությունում բացառվի քաղբանտարկյալ, հասկացությունը և…